FILEM INI MENGANDUNGI BAHAN BERKAITAN PERISTIWA TRAUMATIK KEHIDUPAN SEBENAR.
BUDI BICARA PENONTON ADALAH DINASIHATKAN
Ia adalah hari yang indah.
Anda dapat rasa bahang dari gunung berapi.
Anda dapat rasa tanah itu hangat.
Anda boleh nampak warna kuning yang cantik.
Serta warna jingga gelap.
Warnanya di merata tempat.
Wap keluar dari tanah.
Satu pemandangan yang sangat menakjubkan.
Ia kelihatan seperti Marikh.
Terdapat lebih banyak wap daripada yang saya jangkakan.
Anda tahu ada sesuatu
yang indah dan dahsyat, serta anda mahu melihatnya.
Tetapi pemandu pelancong kami kata, "Jangan dekati tebing kawah."
Saya menjadi sangat cemas,
jadi, saya bercakap dengan dia
dan tanya, "Apa kita nak buat jika berlaku letusan?"
"Sebab saya rasa semakin gementar."
Saya amat sayang isteri saya,
tapi menjadi cemas bukanlah keadaan luar biasa baginya.
Jadi, saya cuma abaikan.
Malah, saya kata, "Ia takkan meletus."
Sebagai warga New Zealand,
di mana lebih baik untuk membesar?
Ada bukit, ada tempat memburu dan memancing.
Serta lautan untuk berenang.
Tiada yang lebih baik.
Whakatāne ialah sebuah komuniti yang indah, penuh pengembaraan.
Secara geografi, kami berada di pantai timur North Island.
Auckland ada di sini.
Kemudian ke bawah pantai ialah Whakatāne.
Orang ramai akan menyebutnya "Wock-a-tain" or "Feck-a-tah-nee"
atau "Wock-a-tah-nee".
HELO WHAKATĀNE
Tapi ini komuniti kecil yang ada banyak kasih sayang di pusatnya.
Ada 38,000 penduduk di Whakatāne.
Kami ada 51 peratus orang bukan Māori.
Serta 48 peratus orang Māori.
Komuniti kami saling menyokong.
Dengan bersatu, kami ada kawasan yang indah,
termasuk gunung berapi yang aktif dan bernafas,
Whakaari, nama Inggerisnya, "Pulau Putih."
Pulau Putih terletak kira-kira 48 kilometer dari pantai Whakatāne.
Apabila anda memandu di pantai,
anda melihat ke seberang ufuk
dan anda melihat kepulan
asap putih yang besar keluar dari kawah.
Sungguh menakjubkan. Ia keindahan alam semula jadi.
Dalam cerita rakyat kami, kami berasal dari pergunungan.
Kami sebenarnya keturunan Whakaari.
Serta kami adalah pelindung pulau itu.
Pulau itu sendiri adalah tenaga dan kuasa yang mengagumkan.
Tetapi ia juga sangat istimewa dari segi pelancongan.
LALUAN KE LAPANGAN TERBANG WHAKATĀNE PULAU PUTIH
PELANCONGAN PULAU PUTIH
Pelancong suka Pulau Putih.
Ramai orang berkaitan dengan Pelancongan Pulau Putih di sini.
Restoran kami,
KAFE PULAU PUTIH
…motel kami,
kedai, butik, semuanya…
SAYA INGIN TEROKAI SAYA INGIN ALAMI - SAYA INGIN TEMUI
…semuanya bergantung pada orang yang Pelancongan Kembara bawa ke bandar kami.
CHARLESTON, CAROLINA SELATAN
Perkahwinan kami
adalah hari keajaiban paling sempurna.
Saya tak pernah tersenyum sebanyak itu sepanjang hidup saya.
Saya pencari pengembaraan.
Dia sama sekali bukan pencari pengembaraan.
Saya jenis yang suka bersantai, atau
hanya berehat di pantai dan sebagainya.
Jadi, untuk bulan madu kami, kami mula melihat pelayaran.
Kami jumpa pelayaran ke New Zealand. Kami melihatnya,
"Bagus ini! New Zealand ada geografi dan daya tarikan
yang menakjubkan. Ini nampaknya sempurna."
Saya dan adik saya
sangat suka apa saja boleh beri kami keterujaan, dan saya rasa
itu meletakkan kami pada risiko yang menyeronokkan.
Wah!
Kami melompat dari Menara Auckland.
Wah!
Kami pergi berakit air hitam.
Ibu dan ayah saya sebelum ini pernah menaiki beberapa pelayaran
dan mereka sangat menikmatinya, jadi, mereka berikan idea
kepada saya dan adik untuk naik pelayaran ke New Zealand.
Dalam pelayaran itu, kami diberi pilihan lawatan ke tanah besar.
Saya akan memilih lawatan satu hari,
dan Matt akan pilih lawatan untuk hari yang berbeza.
Jadi, 9 Disember sebenarnya adalah hari Matt untuk memilih lawatan.
Saya minat perkara berkaitan sains. Jadi, ia kedengaran sangat menarik.
Seperti gunung berapi sebenar yang boleh anda pergi dan lihat.
PENGALAMAN GUNUNG BERAPI PULAU PUTIH PELAYARAN DAN PENEROKAAN BERPANDU
Pulau Putih adalah berbeza,
bukan benda biasa yang anda boleh buat
kerana ia salah satu gunung berapi paling aktif di dunia.
MENDEKATI DRAMANYA
Dari penerangannya, ia pendakian mudah saja.
Ia tak perlu peralatan memanjat batu dan lain-lain untuk ke sana.
Cuma berjalan ke kawah dan melihat gunung berapi yang menakjubkan ini.
TASIK ASID BERWAP MENAKJUBKAN
Mereka buat ia kedengaran menarik dan tak berbahaya.
Saya kata, "Baiklah, itu nampak bagus."
Kami melihat penerangan, dan fikir, "Baiklah."
Kami tinggal di Hamilton di New Zealand,
dan saya seorang paderi sepenuh masa di sebuah gereja.
Anak perempuan saya belajar geologi dan aktiviti gunung berapi di sekolah
dan saya kata kepadanya, "Kita harus pergi sementara kita ada peluang untuk pergi."
Kemudian untuk hari lahir saya ke-50,
dia mengejutkan saya dengan tiket ke Whakaari.
9 DISEMBER 2019
Pagi Isnin, sunyi.
Tak banyak lalu lintas di sekitar.
Kami tiba di pejabat pelancongan dan kami membaca
beberapa dokumen keselamatan, kemudian kami diminta untuk menandatangani hanya
butiran hubungan dan butiran waris terdekat.
PELANCONGAN PULAU PUTIH
Saya tahu ada risiko dan saya berada di sana bersama anak saya,
saya takkan membahayakan dia.
Tapi saya tak pernah takut dengan apa yang kami lakukan.
Hei, selamat pagi!
Pada hari itu, terdapat beberapa bot yang melawat pulau itu,
dan kami naik bot Phoenix.
Kami meninggalkan dermaga,
melayari sungai selama lima atau sepuluh minit.
Anda menyeberangi Sungai Bar menuju ke lautan terbuka.
Kemudian dari situ ke Pulau Putih.
Kami bertolak dari kapal persiaran utama lebih kurang pukul sembilan pagi.
Kami menaiki bas selama sejam ke Whakatāne,
ke pelabuhan tempat kami berlepas, dengan 40 atau lebih pelancong lain.
Kami semua naik ke Te Puia,
pemandu pelancong kata ia kapal baharu.
Saya rasa mereka baru dapat tahun itu.
Ada empat pemandu di Te Puia.
Mereka ialah penduduk tempatan Whakatāne
dan mereka sangat teruja nak ceritakan tentang sejarah Pulau Putih.
Pada pagi 9 Disember,
saya, Hayden, Tipene, dan Jake jadi pemandu.
Kami menyediakan bot dan kemudian kami pergi seperti hari-hari lain.
Mendekati pantai, kita akan ke kawasan kawah dalam yang berpandu sepenuhnya.
Ini akan mengambil masa kira-kira sejam hingga satu setengah jam.
Adik saya, Hayden, suka aktiviti luar
dan dia ada minat terhadap musim panas.
Pada 2009, dia bermula sebagai pemandu pelancong, membimbing di Whakaari.
Hayden menyimpan diari terperinci setiap lawatannya ke pulau
dan dia dah buat 1,111 lawatan.
Itu menakjubkan.
Saya tak tahu itu lawatan Hayden ke-1,111 ke pulau. Tidak.
Hayden mungkin salah seorang pemandu yang paling lama bertahan.
Dia bantu melatih saya di tempat kerja, dan kemudian ya,
selepas bekerja, kami akan pergi ke kelab nelayan tempatan
atau kami akan melawat Air Terjun Tarawera.
Dia sentiasa mahu pengembaraan.
Dia mengembangkan minat mendalam terhadap seluruh alam sekitar.
Bukan saja Whakaari dan gunung berapi.
PHOENIX - WHAKAARI / PULAU PUTIH
Angin bertiup, ombaknya agak besar.
Ramai penumpang lemah sebenarnya
dipindahkan ke belakang Te Puia
kerana mereka rasa mabuk laut.
Saya duduk bersama keluarga, kami…
bukan mengejek mereka tetapi ketawa sedikit,
tersengih-sengih sendiri. Kami seronok berada di atas air.
Serta kami menikmati perjalanan yang bergelora itu.
Kami tak tahu betapa bergeloranya laut.
Kami berada di atas bot itu selama 90 minit.
Boleh dikatakan, sekurang-kurangnya tujuh atau lapan orang muntah
seluruh kapal akan naik dan kemudian ia akan turun semula,
dan anda akan melihat lautan, kemudian langit, kemudian lautan kemudian langit.
Saya hampir termuntah.
Saya betul-betul memegang perut saya begini.
Sejam setengah ke luar sana dan sejam setengah kembali.
Ada harinya, anda ke sana dan keadaan jadi teruk,
boleh jadi dahsyat. Jika anda tak biasa di atas bot selama sejam,
anda akan mudah rasa mabuk.
Jadi, ada pilihan lain juga.
Anda boleh menaiki helikopter dan itu hanya 20 minit penerbangan.
Bangun tidur hari itu,
saya rasa agak gementar dan tekanan.
Ini hari pertama saya dibenarkan menerbangkan penumpang secara solo.
Saya pergi ke New Zealand asalnya untuk dapatkan lesen.
Hanya cari tempat bagus untuk belajar terbang.
Pada hari cerah,
jika berlepas dari tanah besar, Pulau Putih dapat dilihat.
Anda boleh terbang lurus.
Keadaan pada hari itu pula sempurna.
Apabila Phoenix semakin hampir dengan pulau,
anak kapal mula menyediakan kami untuk turun.
Anak saya kata, "Jom, ayah, saya nak jadi yang pertama jejak di situ."
Lawatan bermula…
kami berjalan perlahan.
Ada dua pemandu, salah seorang akan jalan dulu
dan seorang lagi jadi orang terakhir dan kami berada antara mereka.
Ia seperti babak dari Jurassic Park
apabila anda mendekatinya.
Kali pertama mendarat di Pulau Putih rasa seperti mendarat di bulan
kerana persekitarannya luar biasa.
Selepas mendarat, saya beri taklimat keselamatan.
Kemudian saya mula berjalan ke arah kawah.
BRIAN - TASIK KAWAH
Kebanyakan gunung berapi berada di dalam air,
jadi, kita hanya nampak bahagian atasnya.
Pulau Putih ialah gunung berapi strato.
Apabila meletus, ia tiada aliran lahar seperti gunung berapi Hawaii.
Ia cenderung untuk menyusun lapisan batuan
dan abu terkumpul dengan cara itu.
Apabila Te Puia tiba di pulau itu,
kami kena naik bot kecil, bot Zodiac.
Ia hanyalah bot getah kembung.
Itu hanya lawatan yang sangat cepat ke pulau.
Ya, kira-kira seminit atau dua.
Mereka tiba di jeti simen yang sangat goyah
dan ada tangga logam berkarat padanya.
Anda mendengar bunyi ombak menghempas pantai,
terdampar ke pantai yang memberikan angin laut itu berbau garam.
Kemudian ada juga
bau busuk sulfur yang kuat.
Kelihatan agak tandus. Tiada tanda-tanda kehidupan.
Apabila kami turun dari jeti itu dan dapat pandangan pertama sebenar,
saya ada gambaran dalam kepala tentang rupa gunung berapi
dan ini berbeza.
Tiada lahar. Hanya ada wap.
Ia sangat cantik,
tapi saya berasa seperti kami berada di sebuah tempat terpencil.
Dari situ kami buat kumpulan berasingan.
Pemandu saya di pulau itu ialah Hayden dan Tipene.
Saya percaya, Tipene sedang belajar. Hayden sedang mengajarnya.
Tipene sangat ingin tahu.
Banyak bertanya.
Bangga menjadi Māori.
Dia teruja dapat kerja itu.
Dia menikmatinya, keluar menaiki bot, bergaul dengan orang ramai.
Dia suka bercerita pelbagai kisah,
mitos dan legenda Māori.
Dia tak sepatutnya bekerja pada hari itu.
Kami nak membeli-belah.
Tapi dia dipanggil bekerja untuk ganti seseorang dan dia pergi bekerja.
Pemandu pelancong, juruterbang dan tekong ini,
mereka arif tentang pulau itu, hingga ke setiap batu terakhir.
Mereka mengenali Whakaari lebih daripada orang lain.
Baiklah, semua! Selamat datang ke Pulau Putih.
Saya akan memandu anda hari ini untuk lawatan kecil sekitar pulau.
Mereka beri kami topi keras yang ada tali dagu,
kemudian mereka beri kami alat pernafasan.
Jadi, sekarang kita akan mengelilingi sebelah sini
sehingga ke kawah utama itu,
sambil berhenti di beberapa tempat menarik.
Saya akan ceritakan tentang pulau ini.
Jadi, asalkan semua orang baik,
kita akan mulakan lawatan.
Kumpulan pertama pergi serta-merta
selepas taklimat keselamatan singkat.
Kami masih bersama kumpulan kami.
Jadi, ini untuk apa?
Anda akan menghisapnya
untuk bantu hasilkan air liur.
Supaya sebarang kerengsaan akibat wap itu
dapat dilegakan. Jadi, anda tak batuk sangat.
Trek pulau ini berbentuk gelung tunggal yang dimulakan di pantai.
Setelah tiba di kawah,
anda berpusing dan berjalan di sekitar pulau.
TASIK KAWAH
Kemudian kembali ke muara di pintu masuk.
HELIKOPTER
Ada sedikit wap di pulau yang cuba dilepaskan,
ia perlu melalui bahan berlumpur
yang likat.
Oleh itu, ada bunyi buih-buih itu.
Jadi, ada sulfur datang bersama wap itu.
Ia mengkristal, jatuh kembali ke atas wap itu,
kemudian membentuk struktur seperti cerobong pada rumah.
Jadi namanya kawasan cerobong sulfur.
Landskapnya terdiri daripada batu, abu dan lumpur.
Kemudian, berselerak di antara
kelabu ini adalah mendapan sulfur
iaitu kuning cerah paling cantik
dan kristal putih terang yang kelihatan berkilauan di bawah cahaya matahari.
Anda dapat merasakan keluasan
dan kuasa tempat yang anda ceroboh ini.
Kilauan alam semula jadi ini,
adalah paling cantik, tapi yang paling mematikan.
Pemandu kami kata, tasik itu biasanya berwarna hijau kebiruan yang indah,
dan hari itu putih, kerana mungkin semalaman
ada aktiviti
yang menyebabkan abu jatuh semula ke tasik.
Saya rasa ia berlaku agak kerap
dan saya lihat pemandu itu biasa dengannya, jadi saya pun okey.
Jadi, kami mula berjalan ke arah kawah.
Kami berhenti untuk bergambar setiap beberapa ela atau lebih,
dan saya bercakap dengan pemandu dan saya bertanya kepadanya,
saya tanya, "Bila letusan terakhir?
Sebab saya rasa semakin gementar."
Dia jawab berlaku satu letusan pada 2013 dan 2016.
Saya balas, "Sekarang dah penghujung 2019 dan saya sangat gementar."
Hayden ada menyebut pulau itu berada pada risiko Tahap Dua.
Dia tak jelaskan maksudnya pada masa itu.
Tapi dia kata ia berisiko tinggi untuk aktif dan itu membimbangkan saya.
Tahap Satu, Tahap Dua, tak banyak makna sangat.
Tahap Satu tak banyak yang berlaku, tahap dua lebih aktif,
kemudian Tahap Tiga adalah letusan yang anda tahu…
Terdapat sejumlah besar skop antara Tahap Satu dan Tahap Tiga.
Kami kembali ke tempat yang kami tinggalkan.
Kami kembali ke Phoenix dan bersiap untuk pergi.
Kami mula berbual dengan salah seorang pemandu pelancong
tentang bagaimana
aktiviti gunung berapi di Pulau Putih sama ada semalaman atau
atau ketika tiada siapa ke sana.
KAMERA GUNUNG BERAPI GEONET 7 OGOS 2012
Jadi, ia seolah-olah bersikap baik kepada orang ramai untuk melawat.
Ia seperti berkata, "Saya akan meletus apabila anda tiada."
Semasa kami tinggalkan pulau dan kembali, kemudian saya lihat semula ke arah kawah,
saya boleh nampak lawatan dari bot lain.
SELEPAS PHOENIX BERTOLAK, 47 ORANG KEKAL DI PULAU
Ia memang agak hebat untuk naik ke kawah
dan dengar semua tercungap sambil berkata,
"Wah," dan "Oh Tuhan, menakjubkan,"
dan semua mula bergambar.
Ada ahli geologi yang datang untuk melihatnya dan mengaguminya.
Kemudian, ada pula pelancong,
"Saya cuma nak ambil gambar kawah, nak letak dalam Instagram."
Sampai ke puncak kawah, saya kata
mungkin lebih kurang dua petang.
Anda melihat ke bawah, tercengang, lubang wap yang tak berkesudahan.
Ia pemandangan yang menakutkan.
Mereka beri kami satu lagi peluang
di mana kami boleh bergambar di hadapan kawah.
Saya perhatikan kapal lain, Phoenix baru saja meninggalkan pulau,
kemudian kami melepak di sana beberapa minit,
kemudian mula turun semula.
Saya berfikir, "Baiklah, kita nak turun."
"Lawatan hampir berakhir." Jadi, saya rasa agak lega.
Sebab mereka dari kapal persiaran,
jadual kami agak ketat.
Jadi, kami bergerak agak pantas, pulang ke jeti.
Lawatan lain mungkin sepuluh minit di belakang kami,
jadi, kami tinggalkan kawah dan Hayden naik ke arah kawah.
Dari kawah, anda kena pusing balik,
kemudian berjalan 500 meter ke pantai.
Saya ada empat penumpang pada hari itu, dua pasangan.
Di situlah kami melepasi mereka dengan bot,
kumpulan yang berjalan menuju ke kawah.
Saya cam Hayden dan menyapa Hayden…
semasa dia menuju ke arah kawah bersama kumpulan pelancongnya.
Kami berjalan sehingga ke tasik asid.
Kami dapat melihat menggelegak di antara awan wap
yang berhembus ke muka kami.
Hayden kata kami boleh ada di sana selama dua tiga minit saja,
cukup untuk melihat dan mengambil beberapa gambar kerana
bahan kimia yang dilepaskan di bahagian atas sana
jauh lebih berbahaya.
Semua orang bergegas untuk bergambar.
Sudah tiba masa untuk bergerak dalam satu barisan.
Kakak saya berada di hadapan bersama Hayden.
Saya bersama ibu bapa saya di tengah kumpulan.
Kira-kira separuh jalan ke jeti, ada dua aliran air,
dan ia datang dari bahagian lain di pulau itu.
Jadi pemandu suruh kami berhenti,
masukkan jari dalam air dan rasa.
Anda memang boleh rasa kandungan mineral yang berbeza.
Saya baru saja merasai air dan saya membelakangi kawah,
kemudian saya dengar salah seorang pelancong kata, "Hei, lihat itu."
Saya berpaling dan nampak awan hitam kecil keluar dari gunung berapi.
Ia tidak kelihatan menakutkan. Malah saya mengambil gambarnya.
2:11 PETANG
Ia seperti asap keluar dari cerobong. Tiada bunyi.
Kami berpaling untuk lihat benda seperti bunga api hitam,
atau Dementor dari Harry Potter dengan ekor panjang hitam.
Jadi, kami keluarkan telefon, mula mengambil gambar.
Tak lama selepas itu, ada satu lagi letupan yang lebih besar,
diikuti sekumpulan batu besar, malah lebih besar, terbang ke udara,
kemudian perlahan-lahan keamatan dan saiznya mula meningkat.
Serta-merta saya tahu,
ini berita buruk. Kami kena lari.
Saya menoleh dan melihat kepulan itu.
Ia sudah lebih tinggi daripada Pulau Putih.
Saya segera tahu apa yang berlaku.
Otak saya ligat berfikir
dan sepantas mungkin cuba memikirkan apa yang perlu dilakukan.
Sekarang di belakang saya,
saya dengar Kelsey menjerit "Lari!". Kemudian ia bermula.
Pergi!
Annie!
RAKAMAN TELEFON MANGSA TERSELAMAT
Pada ketika itu, saya cemas. Saya jalani mimpi ngeri paling buruk.
Kami dengar Hayden di hadapan menjerit suruh lari,
dan menyebabkan rasa panik,
dan kami mula berlari menyelamatkan diri.
Ibu bapa saya betul-betul di belakang saya.
Kami dapat rasakan bayang letupan muncul di belakang kami.
Kami sempat lari dan berteduh di belakang
singkapan batu yang sangat besar sejurus sebelum awan abu menimpa kami.
Ia hanya gelap gelita.
Kami hanya dengar bunyi gemuruh dan deruan.
Waktu itu, tiada apa yang saya boleh buat.
Kami ke teluk seterusnya, yang terletak di sekitar tebing,
dan ketika itulah ia meletus.
Oh, Tuhan. Tidak.
Saya melihatnya naik dan ia cantik.
Yang putih itu putih bersih, yang hitam itu gelap.
Ia agak… Ia adalah detik yang hebat.
Dalam beberapa saat, apa yang indah menjadi sangat jahat.
Awan abu ini mula bergolek melepasi tebing.
Anak kapal menyedari apa yang berlaku.
Bot telah mula memecut dengan mendadak.
Kami masih di luar. Anak kapal memanggil semua orang masuk ke kabin.
Semua orang masuk sekarang!
- Masuk cepat! - Ayuh!
Jesus!
JETI. BRIAN
Kami berjalan ke arah pantai dan salah seorang penumpang bertanya kepada saya,
"Patutkah kita lari?" Saya menoleh dan
waktu itulah saya nampak letusan besar.
Saya ingat, menoleh ke kiri dan nampak
lancaran asap melengkung ke arah kami.
Bagi saya, ia seperti naik beribu-ribu kaki
dan ia tidak berakhir.
Saya melihat ke arah helikopter,
yang mungkin kira-kira tiga hingga empat ratus meter dari saya.
Jadi, saya fikir itu bukan satu pilihan langsung.
Pilihan kedua adalah terjun ke dalam air.
Jadi, saya suruh mereka berlari ke arah air.
Sebaik sampai ke jeti, saya terus melompat masuk.
Saya masih ingat masuk air dan menahan nafas saya selagi boleh.
Semuanya menjadi hitam.
AUDIO TELEFON MANGSA TERSELAMAT
Saya masih ingat batu terkena saya dan menghujani topi keselamatan saya.
Itu adalah benda paling gelap saya pernah lihat dalam hidup saya.
Lebih gelap daripada mana-mana malam saya pernah alami, hanya gelap gelita.
Jika anda membaca sebarang sastera tentang aliran piroklastik,
tiada yang selamat.
Saya tahu kemungkinan untuk selamat daripadanya, jadi ya,
kami hanya perlu berteduh dan berdoa.
Saya pegang cermin mata hitam dan topeng gas ke muka saya dan tak lepaskan.
Saya dengar orang lain menjerit.
Memang mengerikan.
Saya ingat dengan jelas rasa seperti punggung saya terbakar.
Tangan dan kaki saya melecur teruk dengan pantas, hingga saya tak merasakannya.
Saya dengar Matt kata, "Maafkan saya, Lauren."
Itu menghancurkan hati saya.
Saya memegang tangannya kerana saya yakin,
"Kami akan mati hari ini saya mahu mayat kami ditemui bersama."
Baunya sangat menyengat.
Habanya saja sudah tak tertanggung.
Wap yang sangat panas, membakar saya hidup-hidup.
Saya buat yang terbaik untuk tak bernafas sama sekali.
Untuk menutup mulut dan mata saya.
Saya cuba bergerak ke kedudukan janin, jadi, belakang saya paling banyak melecur.
Dalam air tiada bunyi bising.
Saya hanya menunggu sedikit cahaya untuk muncul semula.
Rasanya seperti tak tahu bila ia akan berakhir
kerana tiada cahaya, tiada apa-apa.
Satu ketika, ada sikit cahaya. Saya ingat melihatnya.
Saya fikir, "Syukurlah."
Mula berenang ke arahnya, tapi ia hilang semula.
Saya beritahu Matt saya cintakan dia. Saya menjerit setiap dua saat.
"Saya cintakan awak."
"Saya cintakan awak." Tapi saya hanya dengar dia menjerit kesakitan.
Saya tak pernah dengar dia menjerit begitu.
Kesakitan itu amat memedihkan. Pembakaran itu menembusi pakaian saya.
Letusan itu berlaku selama dua ke tiga minit.
Itu adalah dua minit paling menakutkan dalam hidup saya setakat ini.
Saya fikir, "Setakat ini sajalah."
"Ini hari terakhir saya di planet ini. Kami akan mati semasa berbulan madu."
Saya masih ingat melihat ke luar tingkap itu,
dan kini saya tak nampak pulau itu sama sekali. Ia telah hilang.
Saya terasa seperti masa berjalan lebih perlahan.
Saya selalu kata, "Jika apa-apa akan berlaku kepada saya,
saya rasa bagi umur ini, saya dah hidup kehidupan penuh yang sangat baik,
dan saya berpuas hati dengan pencapaian saya kini."
Tapi pada masa itu saya sedar, "Tidak, saya belum bersedia untuk lepaskan."
"Saya rasa saya akan terus…
cuba sedaya upaya untuk keluar hidup-hidup.
Abu mula terendap di permukaan air,
cahaya mula muncul semula dan ketika itulah saya naik semula.
Saya menoleh ke belakang ke arah pulau itu.
Saya dapat lihat semua… Masih terdapat sedikit abu di udara
jatuh ke pulau.
Perkara pertama yang saya buat memanggil nama Lauren.
Saya dalam keadaan teruk, saya takut dia telah meninggal dunia.
Jadi, saya hanya ingat rasa sangat takut.
Tak apa.
Jadi, akhirnya…
apabila saya nampak dia bergerak, saya rasa dia kata, "Saya di sini."
Itulah kelegaan terbesar saya pernah rasa dalam hidup saya apabila dia membalas.
Itulah mimpi ngeri terburuk jika saya selamat dan dia tak.
Itu akan lebih teruk daripada benda lain.
Saya takkan dapat maafkan diri saya.
Setelah letusan berhenti,
saya rasa kerana terkejut, saya terus berdiri dan berjalan beberapa meter.
Kami tak jauh dari tasik asid.
Ada yang menjerit, memekik, menangis.
Saya nampak beberapa orang berguling-guling di atas tanah, bergelut,
dalam kesakitan yang teruk, pemandangan yang mengerikan.
Beransur-ansur ia berkurangan, kemudian ia berhenti dan
ia jadi pegun dan sunyi. Jadi, saya fikir,
"Sekarang atau takkan ada peluang lagi."
Jadi, saya bangun dan mula menjerit supaya semua orang ikut saya,
bangun dan kemudian mula menuju ke jeti semula.
Bagi saya, secara peribadi, fizikal saya baik-baik saja.
Tapi semua orang yang berada di pulau semasa letusan, tak okey.
Tiada sesiapa berjaya lari daripada wap itu.
Wap itu kira-kira 200 darjah Celsius.
Jadi, anda keluar kelihatan seperti ayam rebus,
secara kasarnya.
Saya memandang lengan dan
kelihatan seperti seluruh lapisan kulit tertanggal.
Saya tahu keadaan saya buruk dan saya tahu keadaan dia buruk.
Saya cuma fikir, "Kita kena keluar dari pulau ini sekarang."
Tolong lari!
Saya sangat bergelut untuk berjalan.
Saya jatuh beberapa kali.
Matt melecur jauh lebih teruk daripada saya
kerana pakaiannya lebih sedikit daripada saya, tapi dia membantu saya.
Saya rasa sangat cemas.
Saya tahu secara kasar di mana jeti itu dan ke sanalah saya pergi.
Pada ketika itu, saya nampak salah satu kumpulan berjalan menuju ke jeti
dan mereka mula berkumpul di jeti.
Dua puluh orang atau lebih menunggu untuk dibantu.
Saya tak tahu kami akan buat ini,
tapi juragan bawa bot itu kembali
ke tempat kami baru datang.
Semasa kami kembali ke sana,
kami masuk ke dalam bayang-bayang awan abu sehingga menjadi gelap.
Jesus Christ.
Pengawal Pantai Whakatāne, ini Phoenix, kamu dengar?
TIGA MINIT SELEPAS LETUSAN
Saya dengar panggilan itu datang melalui VHF juragan yang saya kenali,
kedengaran sangat tertekan.
"Ada orang di pulau dan ia meletus."
Saya boleh dengar kesusahan dalam suaranya bahawa ini adalah serius.
PENGAWAL PANTAI
Serta-merta, telefon saya mula berdering.
Kemudian saya lari melintasi medan kereta ke sungai untuk melihat Pulau Putih.
Memang ada awan besar di atas pulau
dan ia tak berhenti.
Oh, Tuhan.
Kira-kira lima minit kemudian,
dia bertanya lagi di mana bantuan itu,
jadi itu menekankan kesusahan mereka alami.
Mereka memanggil bantuan
dan dua minit kemudian mereka tanya, "Mana bantuan?
POLIS
Seseorang datang ke pejabat kami selepas pukul dua,
dan beritahu, Whakaari meletus.
Kami tiada pandangan langsung ke Whakaari, tapi di atas bukit
kami dapat melihat awan yang agak besar.
Seorang kakitangan lain berkata, "Di sana ada kamera.
Mari periksa kamera."
Kami nampak pada dasarnya adalah titik hitam kecil,
tapi kami tahu itu adalah orang dan ketika itulah
kami sedar ada orang di sana.
Kami sedang bekerja.
Kami mengejar tarikh akhir.
Kami mula dengar siren dan kami tertanya, "Apa yang berlaku?"
Saya memandu ke rizab Mataatua,
berhenti, berlari melintasi kawasan berumput besar itu.
Kami tahu ada sesuatu tak kena.
Kepulan itu lebih besar daripada biasa.
Orang ramai hanya menatap Whakaari yang meletus, pada dasarnya.
Saya di rumah dan melihat berita terkini.
Orang ramai mula tiba di rumah saya dan…
aduhai, saya masih
cuba berfikir sendiri dan memahaminya, tahu?
Tertanya…
Sebenarnya saya berada di pengebumian Māori,
dan saya dapat merasakan melalui tenaga
saya bercakap di sana, ada sesuatu yang tak kena.
Apabila saya pergi untuk melihat, saya nampak asap menaik,
dan ia bukan awan gunung berapi biasa di atas Whakaari,
ia sangat gelap dan padat.
Apabila saya menyedari ia adalah nyata, saya terus menangis.
POLIS
Ada sedikit kekeliruan pada mulanya dari segi siapa pelancong
yang pergi ke pulau
dan siapa yang bawa mereka ke sana.
Tapi kami pasti
ada orang berada di pulau semasa letusan.
Kami minta bantuan Pengawal Pantai Whakatāne,
dan mereka memecut ke Pulau Putih.
Tapi perjalanan melalui laut ambil masa sejam setengah.
Ia mengecewakan kerana kami terpaksa…
untuk bot kami pergi sejauh itu
mereka terpaksa tunggu.
Kemudian dari Auckland, helikopter penyelamat juga menuju ke Pulau Putih.
Ada helikopter ambulans udara.
Helikopter Penyelamat Westpac.
Mereka pakar mencari dan menyelamat
dengan semua peralatan dan sumber yang diperlukan,
tapi mereka juga mungkin sejauh sejam dari pulau.
- Ada orang di sana. - Tengok bot itu.
Apabila kami mula-mula kembali ke teluk,
kami boleh nampak semuanya diselaputi abu kelabu.
Otak anda tak boleh memproses apa yang anda lihat.
Satu perkara yang menarik perhatian saya ialah helikopter ini.
Oh, tengok helikopter itu. Tengok.
Saya dapat melihat dengan jelas helikopter itu telah ditolak ke belakang.
Kini ia menyenget dan kipasnya bengkok.
Itulah kali pertama saya benar-benar mula berfikir
kuasa sebenar yang berlaku semasa letusan itu.
Saya teringat saya mengambil tiga atau empat gambar
beberapa minit selepas kami keluar dari jeti.
Jika anda melihat dengan teliti,
anda boleh nampak titik-titik kecil orang ini di atas kawah.
Kumpulan saya masih dekat dengan kawah.
Kami semua kira-kira 100 hingga 150 meter
dari titik letusan.
Di sebelah kiri, saya nampak ibu bapa saya.
Ayah saya sedang duduk, bergelut dengan topeng gasnya.
Saya tak nampak adik saya waktu itu.
Saya boleh nampak ibu saya…
terbaring di situ. Tak bergerak…
atau berkomunikasi dalam apa jua cara.
Ada begitu ramai orang…
Pulau ini berterusan mengeluarkan wap dari Tasik Kawah.
Serta kami boleh nampak orang di jeti.
Saya nampak sekurang-kurangnya 16.
Oh Tuhan, mereka diselubungi abu.
Oh, Tuhan. Di sana.
Sebaik sahaja kami nampak betapa teruknya letusan itu,
ia mengubah tujuan kami.
Kini ia tentang membantu orang ramai.
Pada ketika itu, saya perlu membuat keputusan.
Adakah saya patut berenang ke bot dan pastikan saya selamat,
atau adakah saya kembali dan cuba membantu?
Inilah masa anda diuji dan melakukan sebaik yang boleh.
Saya berenang kembali ke jeti dan mula membantu orang ramai menaiki bot getah.
Semua orang berlumba-lumba untuk menaiki bot Zodiac itu.
Kami tak tahu sama ada itu adalah praletusan sebelum letusan utama.
Jadi, huru-hara di jeti itu. Kami perlu keluar dari pulau ini.
Saya mungkin terjun.
- Tunggu! - Nanti!
- Tolong! - Tunggu dulu!
Kami cuba naik ke bot pertama,
yang berhenti di jeti, tapi orang ramai mendahului kami,
kami tak dapat naik. Jadi, bot seterusnya, saya pegang tangga untuk naik,
kemudian saya terjatuh ke dalam bot.
Okey, semua.
Jangan sentuh saya,
jangan sentuh saya.
Pada peringkat itu, ia huru-hara,
jadi ada orang cuba lompat masuk,
dan saya terpaksa tahan mereka. Tolak mereka sikit.
Saya masih ingat pegang tangan mereka untuk bantu masuk ke bot
dan kulit mereka melekat pada tangan saya.
Jadi, ini benar-benar seperti situasi dalam filem perang.
Oh, Tuhan.
- Oh, Tuhan… - Mari.
- Tolong! - Tolong!
Bot kembung itu kembali ke Phoenix,
dan salah seorang pemandu keluarkan tiga atau empat peti pertolongan cemas
dan saya boleh nampak dia tertekan
dan saya agak dekat dengannya, jadi, saya kata kepadanya,
"Saya dan anak saya dah dilatih untuk pertolongan cemas,
boleh kami bantu?"
Jawapannya, "Kami memerlukan semua bantuan yang kami boleh dapatkan."
Jadi, saya ambil peti pertolongan cemas itu,
berjalan ke belakang bot.
Mangsa yang terselamat terawal
menaiki bot.
Kami siapkan triaj.
Kami dudukkan mereka. Kami cuba kurangkan
sakit melecur dengan air sejuk.
Mereka hanya menjerit, "Keluarkan saya dari sini." "Bawa saya dari sini."
Bot-bot dah sampai!
- Oh, Tuhan. - Enjin awak hidup.
Mereka melecur daripada 45 peratus hingga 80 peratus, atau melecur sepenuhnya.
Jadi, kadar hidup selepas 45 peratus turun dengan mendadak juga.
Jadi, saya tahu saya berurusan dengan orang…
yang akan mati dalam masa sejam berikutnya dalam perjalanan pulang ke pantai.
Ia adalah situasi yang agak teruk.
Pada peringkat itu, bot dah penuh.
Jadi, kami terpaksa kembali ke pantai secepat yang kami boleh.
BEBERAPA ANAK KAPAL PHOENIX SUKARELA UNTUK TINGGAL DI PULAU
UNTUK MENCARI MANGSA TERSELAMAT.
KEMUDIAN BOT MULAKAN PERJALANAN 90 MINIT BALIK KE TANAH BESAR.
30 MINIT SELEPAS LETUSAN
Saya dapat panggilan daripada isteri saya
dan katanya, "Ada asap besar keluar dari Whakaari,
semuanya baik?"
dan saya kata, "Saya rasa baik. Saya tak dengar apa-apa lagi,
tapi saya percaya
Hayden akan beritahu."
Saya melihat melalui celah ke lautan di sana
dan ada kepulan asap yang besar.
Saya memandu di sepanjang pantai,
dan ketika itulah saya nampak kepulan yang sangat besar,
lebih besar dan pasti lebih gelap dari biasa.
Saya melihat asap itu sambil fikir, "Ada sesuatu berlaku."
Volcanic Air terima mesej bahawa telah berlaku letusan.
Sebenarnya saya dapat melihat pada salah satu kamera gunung berapi,
terletak di pantai Whakatāne.
KAMERA GEONET GUNUNG BERAPI 9 DISEMBER 2019
Saya fikir keadaan dah agak jelas,
saya tak boleh duduk saja tanpa buat apa-apa.
Kami tahu ada orang di sana.
Kami ada cara dan keupayaan untuk cuba membantu
dan itu adalah tindakan yang betul dan itulah yang kami lakukan.
Seperti semua perkara lain,
apabila melibatkan buat keputusan dan ada kejadian berlaku,
sama ada bertindak atau tak. Jadi, saya bertindak.
Saya hubungi Tim dan kata, "Saya nak pergi."
Dia jawab, "Ya, jumpa awak di sana."
Saya panggil dua pekerja saya yang sangat berpengalaman.
Saya kata "Sediakan mesin untuk keluar,
isi minyak, ambil beberapa peralatan yang kamu fikir mungkin kita perlukan,
ambil beberapa topeng tambahan dan sedikit air."
Kemudian, mereka berlepas. Beberapa minit kemudian, saya berlepas.
40 MINIT SELEPAS LETUSAN
Saya boleh dengar semua perbualan dalam radio
dan waktu itulah saya dengar suara John Funnell.
Saya sebenarnya
melakukan penerbangan di Whakatāne dengan kapal terbang saya,
menguji beberapa peralatan baharu.
Waktu itulah saya dengar Mark Law di radio, memanggil pesawat.
Kami perlukan seseorang berlegar di udara untuk jadi stesen penyampai
atau sebagai alat untuk menyampaikan komunikasi
kerana liputan telefon bimbit di Pulau Putih sangat terhad.
Tiada radio tetap atau sebarang sistem radio di sana.
Saya menawarkan bantuan.
Saya ada banyak bahan api, saya ada keupayaan untuk keluar dari sana.
Serta tak pernah terfikir untuk tak pergi.
Semua mangsa dibaringkan di sekeliling bot,
di hadapan, di belakang.
Kami jalankan peranan sendiri, membantu orang.
Saya rasa semua orang di atas bot itu ada membantu.
Jadi, kami berurusan dengan tangan, kaki, muka
yang terdedah, tapi luka melecur jauh lebih teruk daripada itu.
Saya masih ingat ia menjadi detik penting di mana saya berfikir
"Apa yang boleh melecurkan melalui pakaian,
tapi pakaian tak terbakar?"
Saya sedar wap menyebabkan kecederaan jauh lebih teruk yang tak kelihatan.
Tiada ruang untuk kami di kabin.
Kami akhirnya duduk di haluan kapal,
disimbah oleh air masin dalam udara sejuk dan matahari.
Itu adalah perjalanan balik yang mengerikan.
Saya asyik melihat ke kaki langit berfikir,
"Kenapa kami belum sampai? Pastinya sudah berjam-jam."
Tapi bot itu dah pada jumlah kapasiti.
Jadi, saya kata, "Teruskan, bot. Teruskan, Phoenix."
Phoenix membawa kira-kira 26 mangsa tercedera
atau mangsa yang cedera parah.
Waktu itulah saya terfikir,
"Ada sejumlah besar orang yang masih perlu diambil kira."
21 ORANG KEKAL BERDEKATAN TEBING KAWAH, PALING DEKAT DENGAN TAPAK LETUSAN.
Saya dekat dengan tasik asid.
Saya hanya duduk bergoyang-goyang kesakitan.
Semuanya, seluruh badan saya hanya menggigil. Saya dapat lihat lengan saya,
diliputi abu kelabu.
Saya berfikir, "Saya akan mati di sini." "Saya akan mati, pastinya."
Saya duduk di tengah-tengah kira-kira setengah dozen orang atau lebih.
Orang dah mati atau nazak.
Waktu itu, saya boleh dengar suara perlahan-lahan mula hilang.
Jeritan semakin berkurangan.
Tangisan menjadi lebih senyap.
Saya tahu kita ada kemungkinan paling tinggi untuk selamat
daripada trauma jika terima bantuan perubatan dalam masa sejam pertama.
Selepas duduk di situ selama setengah jam,
saya sedar tiada sesiapa yang datang.
Kemudian sesuatu terlintas.
"Baik bangun saja dan pergi mencari bantuan."
Berdiri dan pergi meninggalkan ibu bapa saya,
adalah perkara paling sukar yang saya pernah lakukan.
Tapi apabila saya dapat kekuatan itu, saya bukannya berjalan kaki,
tetapi lebih kepada tersandung. Saya paksa diri untuk terus berjalan.
Lima belas, dua puluh minit dalam perjalanan pulang,
waktu itulah orang mula menjerit,
"Saya perlukan air!"
Kami hanya buat apa yang kami mampu dengan Matt dan Lauren.
Serta mereka di hadapan.
Apa dalam peti pertolongan cemas
jauh kurang bernilai daripada bekasnya.
Saya kosongkan peti pertolongan cemas dan mula mengisinya dengan air.
Kami mula mencurahkan air sejuk ke atas tangan mereka,
atas apa yang kami nampak terdedah.
Semua orang menjerit minta legakan kesakitan.
Saya rasa kami hanya buat semampunya waktu itu.
Saya diberitahu beberapa kali,
"Awak kena duduk,
awak mungkin terhidu banyak abu dan sebagainya."
Tapi sangat sukar untuk duduk dalam keadaan seperti itu,
Jadi, saya teruskan juga.
Mereka selimutkan saya untuk menghangatkan saya,
dan kemudian Geoff Hopkins kekalkan badannya untuk memastikan saya hangat.
Dia kata, "Saya takkan selamat."
"Saya takkan selamat."
"Ya, awak akan selamat. Ini bukan penamat hidup awak."
"Perjalanan awak masih jauh."
Dia minta saya pegang tangannya,
tapi saya tak boleh kerana ia melecur teruk.
Saya biasanya bukan kuat agama, tapi saya ingat berdoa pada Tuhan,
agar tamatkan saja hidup saya,
supaya saya tak kesakitan lagi. Waktu itulah saya pengsan.
Saya rasa sangat sukar nak bernafas.
Kaki saya rasa berat.
Saya sangat bersusah payah untuk setiap langkah, untuk terus maju.
Saya teringat Hayden ada beritahu kami dalam taklimat keselamatan agar cuba
mengikuti aliran air kembali ke pantai.
Saya kelilingi satu selekoh di mana saya perlu menyeberangi sungai.
Ia sangat panas, membakar dan saya terpaksa melompat melintasinya.
Apa saya mahu buat hanyalah duduk semula.
Tapi saya tahu jika saya duduk berehat, saya takkan bangun semula.
Semasa saya sampai ke pulau, saya boleh nampak
ia masih keluarkan abu dengan banyaknya.
Kepulan abu dan wap.
Jadi, saya fikir, "Baiklah, saya nak lihat sekeliling."
Jadi, saya terbang ke dalam kawah.
Saya masih ingat lihat ke bawah dan kata, "Itu kelihatan seperti orang."
"Nampak seperti lebih."
"Tak, itu seperti orang duduk."
Kemudian saya berfikir, "Tunggu, ada ramai lagi."
Saya cuba terbang dengan kedua-dua radio dan telefon bimbit.
Saya cuba kekalkan awan abu ke atas dan ke satu sisi,
dengan pergi ke belakang dan depan.
Saya tahu kami perlu berikan maklumat kepada pihak berkuasa
betapa teruknya keadaan agar mereka boleh merancang
dan letak lebih banyak sumber jika diperlukan.
Saya kata kepada Mark, "Kita perlu tahu jumlah kematian
dan bilangan yang cedera."
Saya cuba mendarat di beberapa tempat yang terlalu berdebu,
dan saya menjumpai salah satu helipad kayu saya,
dan fokus pada itu,
dan terbang terus ke dalamnya.
Saya biar enjin pesawat hidup. Pegang topeng saya dan melompat keluar.
Kemudian saya jumpa kesan tapak kaki di anak sungai.
Saya fokus pada merancang pendekatan saya ke pulau
kerana ia sangat berdebu.
Jadi, kami perlu komited dengan pendaratan kami.
Pada mulanya saya terlupa topeng saya dan saya tak pergi jauh dari helikopter
sebelum saya sedar sukar bernafas di luar sana.
Sangat sukar. Saya terpaksa memakai topeng.
Ternampak seorang, kemudian seorang lagi.
Nampak sekumpulan jauh di hadapan.
Sedar, tapi hampir tak sedar.
Ada yang menangis lebih kuat daripada yang lain.
Saya boleh gambarkan apa yang berlaku di bawah sana.
Kami terus mencari lebih ramai orang yang memerlukan bantuan,
dan dengan cepat ia menjadi sangat jelas,
ini malapetaka besar.
Saya panggil mereka
Saya beri taklimat. Saya kata, "Ada ramai orang di sini."
"Ada beberapa orang mati."
"Ada ramai yang hidup dan kami akan selamatkan semua."
Kami menyampaikan maklumat kepada kawalan trafik udara.
Supaya mereka mengarahkan dua helikopter Penyelamat Westpac ke Pulau Putih.
Saya kata, "Ada orang yang sangat kesakitan di sini
dan kami tiada peralatan perubatan."
"Kami tiada helikopter dengan pengusung."
"Kami memerlukan kamu di pulau ini."
Mereka jawab serta-merta.
"Kami akan datang terus."
Jadi saya hubungi Mark dan kata, "Bantuan dalam perjalanan."
"Ia akan bertambah baik tak lama lagi."
Jadi, pada masa itu kami baru mula bantu
semua mangsa di darat,
membersihkan saluran udara mereka,
membersihkan hidung mereka, letak beberapa orang dalam kedudukan pemulihan,
pakaikan mereka topeng semula,
dan sapu air di mana kami boleh.
Kami teruskan sehingga mendapat bantuan lanjut.
Abu masih jatuh menimpa kami.
Kemudian sekali-sekala kami dengar
letupan besar kerana ada aktiviti dalam kepulan asap itu.
Apa pun, kami teruskan.
Bot Pengawal Pantai Whakatāne bertemu Phoenix di separuh perjalanan
kembali ke Whakatāne, ditarik bersama-sama.
Juragan mengingatkan mereka ada beberapa orang kritikal di dalam bot.
Jadi, mereka letakkan kru ambulans
di dalam Phoenix untuk bantu jaga mereka semasa perjalanan pulang.
Paramedik naik dan kemudian tiba-tiba kami pergi semula.
Jangkaan saya, "Paramedik akan mengambil alih."
Tapi hakikatnya, walaupun mereka ada kit yang besar,
tiada apa-apa dalam kit itu yang akan membantu.
Paramedik hanya berkata, "Teruskan apa yang anda buat."
"Terus meyakinkan. Tiada apa lagi kami boleh buat."
Orang ramai mula berkumpul di tepi pantai sana,
di sepanjang muara sungai.
Saya nampak banyak ambulans, polis.
Rasanya seperti setiap orang
yang merupakan kakitangan kecemasan barisan hadapan berada di sana.
Sebaik kami tahu bot dalam perjalanan pulang,
ketika itulah saya pergi kosongkan dermaga untuk mereka
kerana saya tahu mereka akan turunkan mangsa di dermaga pertama.
Kami hanya cuba bersiap sedia
di mana kami siapkan triaj untuk orang yang turun dari bot.
Saya dalam penafian sedikit, agak tak percaya.
Saya fikir, "Mungkin saya patut hubungi Hayden sekejap."
Saya cuba menelefonnya, tapi tak berjawab.
Saya rasa sebagai komuniti kecil,
rangkaian hubungan kami tersebar lebih luas sedikit,
jadi, isteri saya menelefon rakan keluarga kami
dan bertanya sama ada semuanya okey,
dan dia jawab, "Tak baik."
Saya ambil anak-anak dan memecut ke bandar.
Kami memandu ke Whakatāne,
terus ke Pelancongan Pulau Putih.
Kami nampak ambulans dan polis di merata tempat.
Seluruh keluarga kami berkumpul dan kami hanya menunggu berita.
Saya berjaya ke singkapan batu,
dan saya boleh nampak pemandangan air, dan saya rasa,
"Saya dah sampai." Kemudian betul-betul di hadapan saya
ialah salah seorang anak kapal dari Phoenix.
Dia memegang radio ke mulutnya
cakap sesuatu seperti, "Itu saja, masa untuk tamatkan."
Sebaik saja saya mendengarnya, saya menjerit dengan tenaga yang ada.
Ia lebih seperti jeritan.
Kemudian dia menoleh dengan riak wajah terbeliak,
terkejut di mukanya berkata seperti, "Alamak."
Dia terus kata, "Saya ada seorang terselamat."
"Ayuh."
Kemudian apabila saya merangkul bahunya,
saya ingat berkata, "Keluarga saya."
Waktu itu saya cuma mahu dia benarkan saya bawa dia kembali
ke tempat mangsa lain.
Dia kata, "Tak apa-apa, kami akan bawa awak kembali ke kapal sekarang."
Jadi, kami naik Te Puia dan bertolak.
Saya dah tak tahu pukul berapa kerana sangat sibuk
cuba berkomunikasi dengan kawalan trafik udara.
"Kami perlukan bantuan segera di sini, kami terus mencari mangsa terselamat lagi
dan perlukan bantuan."
Mereka telefon semula, mungkin lima minit kemudian,
dan kata, "Kami telah diarahkan oleh Pusat Komunikasi
agar tak pergi ke pulau."
Keputusan dibuat pada peringkat atasan,
bahawa zon larangan terbang telah ditetapkan.
Ini disebabkan oleh persekitaran yang berbahaya di sekitar pulau.
Agak bertoksik, agak berasid dan agak berbahaya bagi mana-mana penyelamat.
Serta sangat berisiko untuk meletus lagi.
Di tahap ini, terlalu berbahaya untuk
polis dan perkhidmatan penyelamat untuk ke pulau.
Pulau ini kini diliputi oleh abu dan bahan gunung berapi.
Kami menerima nasihat pakar berkenaan keselamatan sebarang percubaan menyelamat.
Saya memanggil pasukan Mark di darat sekali lagi dan berkata,
"Awak cuma perlu buat apa yang boleh dengan apa yang awak ada."
"Awak sendirian."
Dia kata, "Mereka tak datang."
Jadi, saya kata, "Ya? Okey."
Kemudian kami terus beralih ke Pelan B,
iaitu, "kita akan buat sendiri."
80 MINIT SELEPAS LETUSAN
Mark dan pasukannya menghadapi situasi yang mengerikan
dengan ramai pesakit dengan lecuran yang teruk.
Inilah punca mimpi ngeri.
Di tahap ini, kami dah kumpulkan semua orang
dan ia menjadi usaha gabungan untuk mengenal pasti mangsa yang terselamat
dan mula bawa mereka ke dalam pesawat.
Saya kata, "Mari bawa semua masih hidup keluar dari sini."
Sebaik saja kami mula pindahkan orang, kami sedar kecederaan itu amat teruk.
Seluruh kaki melepuh dan apabila kami cuba mengangkat orang,
kulit mereka tertanggal di tangan kami,
dan pada pakaian kami.
Tapi kami tak boleh duduk termenung saja.
Akhirnya kami teruskan dan cakap dengan orang ramai.
Beritahu rancangannya.
"Okey, kamu akan naik helikopter."
"Kami akan angkat kamu di sini."
"Kamu akan tiba di hospital dalam 20 minit."
Apabila orang dah lemah dan hampir putus asa,
kata-kata sangat berkuasa.
Kami tak sempat nak tarik tempat duduk kami.
Kami terpaksa mengangkat orang tinggi ke atas.
Kami guna beberapa tali pinggang keledar lebih kepada untuk menaikkan mereka.
Akhirnya kami bawa lima orang ke dalam helikopter pertama, kemudian dia pergi.
Jadi, kami muatkan pesawat saya dan kemudian saya berlepas.
Saya dah masukkan seorang,
kemudian kami masukkan seorang lagi.
Kami tak dapat muatkan lagi di belakang pesawat saya.
Jadi, saya berlepas dengan dua orang itu.
Saya berfikir saya berharap helikopter ini boleh terbang lebih cepat
dan satu-satunya fikiran saya untuk terbang kembali adalah
dengan mangsa di belakang pesawat saya.
Kami beri mereka air dan cuba membantu.
Serta lain-lain.
Itu adalah usaha yang dahsyat dan besar di pihak mereka.
Itu lebih banyak daripada yang boleh mereka lakukan.
Tiada lagi yang terselamat.
Orang yang tinggal di pulau itu adalah yang dah mati.
12 ORANG YANG CEDERA DIBAWA BALIK KE TANAH BESAR DENGAN 3 HELIKOPTER.
8 MANGSA YANG MENINGGAL DUNIA KEKAL DI PULAU.
DUA JAM SELEPAS LETUPAN
Semasa kami menghampiri darat, Mike si juragan berkata,
"Bertahan kerana kita akan memecut dengan kelajuan penuh."
Bot itu tak berhenti apabila ia melintasi bar itu.
Ia dibawa sepantasnya ke sungai
kami tak pernah lihat sebelum ini.
Saya masih ingat berfikir, "Bot ini memecut dengan laju atas sebab tertentu."
Ada barisan paramedik, barisan polis,
barisan bomba
dan mereka hanya memandang dengan mata terbeliak
cuba memahami apa yang mereka lihat.
PERONDA KOMUNITI
Agaknya hampir rasa terkejut.
Ketika itulah kami dapat visual pertama mengenai mangsa.
Saya tak pernah lihat tubuh manusia
dalam letusan, jadi, saya tak pasti…
rupanya.
Saya masih ingat…
ada pegawai polis datang membawa pembungkus plastik.
Mereka cuba dapatkan semua barangan yang boleh
dari kedai tempatan untuk balut luka melecur.
Saya dengar Geoff jerit kepada paramedik,
"Turunkan dia dulu. Keadaannya kritikal."
Matt berjalan keluar dari bot yang membuatkan saya kagum.
Saya sangat jelas saya tak mahu berpisah dengannya,
jadi, mereka benarkan saya menaiki ambulans bersamanya ke hospital.
Di tempat saya berada, tiga orang yang saya ada…
ada saat ini apabila salah seorang daripada mereka terus
rebah ke atas saya.
Serta…
saya hanya berfikir pada masa itu,
saya cuma alami detik saya sendiri.
POLIS
Saya masih ingat menarik nafas,
berpusing dan memandang seberang sungai,
kemudian pusing semula
dan jelas tentang apa yang perlu kami lakukan.
Ada bomba, ambulans dan polis.
Entah bagaimana dalam orang ramai itu,
saya nampak ibu dan adik saya,
dan berfikir, "Mereka tak boleh lihat saya begini."
AMBULANS ST JOHN
Jadi, saya bangun dan saya tak dapat meluruskan anggota badan saya.
Jadi, saya terpaksa berjalan agak janggal ke tepi bot,
segera menuju ke ambulans
kerana saya tak mahu mereka nampak saya dalam kesakitan itu.
Mangsa pertama letusan gunung berapi itu
diusung dari Pulau Putih jelasnya mengalami melecur.
Sudah tentu, masih ada bilangan tak diketahui.
Dua puluh daripada mereka kami percaya cedera parah.
Saya bergegas ke bandar.
Ibu bapa saya ada di sana.
Salah seorang juragan kata, "Hayden tak kembali."
"Dia tak… Tak kembali."
Tapi dia tak 100 peratus yakin di mana Hayden.
Kami kata, "Tak mungkin, bagaimana?"
Dia kata dia tak tahu sama ada Hayden berada di atas helikopter atau tak.
Kami berlepas, kami terbang secepat yang boleh.
Mungkin 120 knot.
Ada beberapa arahan yang datang daripada Perkhidmatan Penyelamat,
kami harus bawa semua pesakit ke lapangan terbang,
tapi saya kata, "Tak, kami takkan buat."
"Kami akan ke hospital."
HOSPITAL WHAKATANE
Ia betul-betul membazir masa.
Saya rasa Perkhidmatan Penyelamat, sudah mengecewakan kami.
Jadi, hospital takkan mengecewakan kami kerana kami baru tiba.
Mereka pergi ke hospital
dan ada ramai orang boleh rawat mereka segera.
Saya ada terfikir, "Ibu saya pasti tertanya apa berlaku
pada kami apabila kami berhenti berkomunikasi dengannya."
Saya masih simpan telefon bimbit saya. Jadi, saya minta orang berdekatan
untuk hubungi ibu saya. Tak boleh buka kerana guna cap jari
tapi cap jari saya tiada.
Hai mak, saya ini. Saya nak mak tahu,
dan ini bukan gurauan,
gunung berapi itu meletus semasa kami di atas pulau,
jadi, kami berada di hospital di New Zealand.
Tak tahu berapa lama saya di sini,
tapi saya akan cuba beri maklumat terkini sebaik mungkin.
Waktu itu, kami terpisah.
Saya tak pasti seteruk mana keadaan saya.
Saya tak jangka akan koma…
di New Zealand selama lebih sebulan.
Mereka potong cincin kahwin saya dan saya ingat merayu pada mereka
agar jangan potong kerana saya baru berkahwin.
Saya patah hati dan saya tak sanggup melihatnya ketika mereka memotongnya.
Dari keadaan yang mendesak,
tiba-tiba keadaan itu terhenti.
Tak sehingga saat itu,
apabila tiba-tiba kerja kami diserahkan kepada
orang profesional,
barulah kami mula memahami apa dah terjadi.
Saya menelefon isteri saya.
Sebaik saja dia jawab, saya terkelu.
Tiba-tiba air mata saya mengalir.
Semua orang sangat
luluh dari segi emosi dan fizikal pada tahap itu.
Jolene, kekasih saya, datang untuk menjemput saya dan saya dapat
memeluk dia dan…
saya rasa waktu itulah saya beremosi buat pertama kali.
Kami dengar daripada polis ada lapan orang masih berada di pulau itu,
di Whakaari, dah meninggal dunia.
Antaranya ialah Tipene.
Saya terduduk atas lantai.
Saya tak percaya itu yang saya dengar…
kami menggelarnya Parekura. Tragedi.
Setelah kami dapat tahu helikopter terakhir dah mendarat,
saya menelefon Mark Law untuk maklumat terkini.
Saya rasa sebagai kawan,
kami perlu beritahu mereka,
secepat mungkin.
"Saya di sana bersama Hayden dan dia dah meninggal dunia."
Dia ada melihat Hayden dan…
Dia nampak Hayden di pulau itu dan dia tak selamat.
Mark cakap tentang melihat tapak kaki dalam abu.
Mereka percaya itu tapak kaki Hayden dan Tipene yang berulang-alik
dan bantu beberapa mangsa,
agar selesa di saat-saat terakhir mereka.
Saya tahu Tipene dan Hayden mengutamakan orang lain dulu.
Tapi dia tak pulang.
Kini dah jelas bahawa ada dua kumpulan di pulau,
kumpulan yang dapat dipindahkan
dan kumpulan yang hampir dengan letusan.
Kepada mereka yang dah kehilangan keluarga dan sahabat handai,
kami berkongsi dalam kedukaan anda yang mendadak ini dan kesedihan anda.
Orang kesayangan anda bersama kiwi
yang melayan anda di sini dan kami berduka dengan anda dan mereka.
Angka kematian rasmi daripada letusan gunung berapi itu
di New Zealand kini seramai lapan orang.
Sembilan orang disahkan meninggal dunia,
yang terbaharu, adik-beradik remaja…
Angka kematian akibat bencana Isnin kini meningkat sekurang-kurangnya 15.
Beliau seorang penjawat awam yang berdedikasi…
Antara 21 mangsa ialah suaminya Gavin
dan anak perempuan 15 tahun, Zoe.
Saya tak tahu apa yang berlaku selama tiga minggu.
Tiada sesiapa beritahu saya.
Tetapi seorang kawan saya datang melawat saya di Unit Lecur,
saya tanya, "Bagaimana Hayden? Saya terkejut belum jumpa Hayden."
Dia melihat keluarga saya dan mereka semua menangis.
Jadi, begitulah saya tahu.
Saya terjaga pada 17 Disember.
Datuk saya yang menyampaikan berita buruk itu kepada saya.
Ayah saya dikejarkan oleh Mark Law terus ke hospital, di mana
malangnya dia meninggal dunia akibat kecederaannya.
Ibu saya meninggal dunia di pulau
dan mayatnya…
dibawa pulang oleh Tentera New Zealand beberapa hari kemudian.
Mereka tak pasti di mana adik saya berada atau apa terjadi kepada tubuhnya.
Apabila moyang Tītahi, meninggal dunia,
dikatakan dalam cerita rakyat kami bahawa rohnya,
berubah sebagai salah satu penjaga lautan hari ini.
Mangsa korban itu sendiri juga telah menjadi seperti moyang Tītahi.
Whakaari telah memberikan kebenarannya, persetujuannya,
untuk mengalukan mereka di sana sebagai penjaga, kaitiaki, selamanya.
Mereka mengambil tempat mereka di waktu mereka takkan dilupakan.
18 BULAN SELEPAS LETUSAN
Ada hari yang baik, ada hari yang tidak,
jika anda mahu saya 100 peratus jujur.
Saya tahu orang melihat saya, melihat tangan saya.
Saya tak suka.
Saya selalu rasa saya perlu menjelaskan lebih awal
punca lecuran ini.
Ada hari di mana ia lebih mudah daripada hari lain.
Baiklah. Jadi, pucuk brussel di satu bahagian,
ada epal dan ubi keledek di satu bahagian lagi.
Saya dan suami berlatih untuk berlari separuh maraton,
jadi, ada hari apabila saya fokus pada perkara seperti berlari,
ia bagus dan saya boleh nampak masa hadapan saya.
Saya boleh nampak hari-hari bahagia dan saya boleh lupakan gunung berapi itu.
Tapi ada harinya sangat sukar.
Ya.
Jari manis saya tak berfungsi dengan baik
dan itu betul-betul mengganggu saya di tangan dominan saya.
Pada ketika ini, kami masih menjalani satu pembedahan sebulan.
Pemulihan ini sangat lama.
Letusan itu dua minit, tapi akibatnya adalah beberapa tahun.
Saya faham tiada sesiapa dapat mengawal alam,
tapi anda perlu paling tidak beri saya peluang untuk buat keputusan termaklum.
Sekiranya saya tahu apa yang saya tahu sekarang,
kami takkan jejakkan kaki langsung ke pulau itu. Langsung.
Ya, saya melecur dari garisan but saya
ke garisan seluar pendek saya dan belakang kaki saya,
belakang lutut saya sebenarnya terhindar kerana membongkok,
ia sebenarnya melindungi belakang lutut saya, syukurlah.
Saya tahu apa boleh berlaku di luar sana.
Tapi anda tak percaya ia akan berlaku kepada anda.
Ini tak mengubah pendapat saya tentang cara saya akan berinteraksi dengan alam.
Saya takkan hidup dalam bilik berlindung
kerana hidup apa begitu?
Saya tahu saya boleh melalui apa saja sekarang,
jadi, saya maksudkan itu sesuatu yang bernilai.
Mungkin bukan pada orang lain, tapi pada saya, ia bernilai sesuatu.
Sepanjang saya berada di hospital,
saya bertegas untuk mengambil gambar kemajuan setiap hari,
supaya saya boleh melihat semula dan melihat sejauh mana kemajuan saya.
Saya jalani 17 pembedahan.
Saya diberitahu akan habiskan masa setahun di hospital.
Tapi saya bangga untuk katakan jumlah penginapan saya adalah
kurang dua bulan.
Saya seorang yang degil.
Saya enggan putus asa. Saya akan terus mencuba.
Saya enggan berhenti, tak kira betapa sukar.
Saya masih suka risiko.
Tapi saya rasa risiko yang dihitung perlu diberitahu.
Mereka tak sepatutnya ke sana.
Tak patut ke sana langsung.
Saya boleh nampak Whakaari dari rumah saya.
Boleh nampak dari setiap bilik di rumah saya.
Sejujurnya, semakin kurang saya melihatnya, lebih baik.
Jadi, saya hanya tutup langsir, biarkan ia.
Berdoa.
Kemudian buat benda yang sama keesokan harinya dan…
Ya.
Saya rasa dari beberapa segi,
kami tahu pulau itu
adalah hasil tak diketahui.
Alam semula jadi buat apa yang ia mahu buat.
Tapi ada juga fitrah manusia.
Dalam menghadapi kesusahan,
memang fitrah manusia membantu.
Orang biasa sanggup mengorbankan nyawa mereka untuk membantu orang lain.
Itu yang membentuk orang baik di dunia ini.
Banyak perkara positif terhasil daripada peristiwa ngeri itu.
Sokongan masyarakat agak memberangsangkan.
Saya ada persahabatan yang takkan saya korbankan.
Anda perlu ambil perkara positif
kerana jika tidak, awan itu hanya akan mengikuti anda selama-lamanya.
Gim saya dan rakan sekerja saya,
rakan-rakan dan keluarga saya,
semua mendorong saya untuk teruskan hidup.
Mereka mendorong saya untuk terus rajin berusaha.
Terutamanya datuk saya, tonggak saya.
Dia telah bersama saya dari awal lagi.
Saya takkan dapat melangkah sejauh ini tanpa kasih sayang dan sokongannya.
Saya ada tempat tak melecur sempurna di pergelangan tangan saya.
Itulah garisan tangannya berada.
Begini.
Ya. Sebab itu tangan ini jauh lebih baik daripada tangan ini.
Saya tak boleh genggam guna tangan ini
tapi saya boleh guna tangan ini.
Saya akan sentiasa berada di sisinya, sentiasa,
Saya sangat cintakan dia dan ini membuatkan kami lebih rapat.
Saya cuba pergi ke sana setiap beberapa bulan dan pergi dan berkata,
Minuman kegemaran Hayden ialah bir Steinlager,
bir kiwi yang bagus. Serta
kami bawa sedozen, kami duduk di sana dan sesiapa sahaja bersama kami,
kami minum beberapa tin dan kami sentiasa tuang setin di lautan.
Walaupun saya benci membazir, kami sentiasa tuang satu…
dan beri dia minum.
Jadi, anda buatlah, cari detik-detik kecil dan petanda,
kiranya mencari cara anda untuk bergerak ke hadapan.
Dalam menghadapi alam semula jadi dan segala bencana,
kita perlu ingat sebagai manusia, kita sentiasa ada antara satu sama lain.
LETUSAN WHAKAARI / PULAU PUTIH AKHIRNYA MERAGUT 22 NYAWA.
TIADA PIHAK ATAU INDIVIDU YANG MENERIMA TANGGUNGJAWAB
UNTUK KECEDERAAN YANG DIALAMI DAN NYAWA YANG TERKORBAN.
PULAU ITU KEKAL DITUTUP KEPADA SEMUA PENGUNJUNG.
BERDASARKAN ARTIKEL OUTSIDE MAGAZINE
"THE TRUE STORY OF THE WHITE ISLAND ERUPTION" DITULIS OLEH ALEX PERRY
Terjemahan sari kata oleh Farhana Mohar